ΚΑΝΟΝΙΣΜΟΣ (ΕΚ) αριθ. 1428/97 ΤΗΣ ΕΠΙΤΡΟΠΗΣ της 23ης Ιουλίου 1997 για τροποποίηση του κανονισμού (ΕΟΚ) αριθ. 2037/93 περί λεπτομερειών εφαρμογής του κανονισμού (ΕΟΚ) αριθ. 2081/92 του Συμβουλίου σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), όπως τροποποιήθηκε τελευταία από τον κανονισμό (ΕΚ) αριθ. 1068/97 της Επιτροπής (2), και ιδίως το άρθρο 16,

Εκτιμώντας:

ότι ο κανονισμός (ΕΟΚ) αριθ. 2037/93 της Επιτροπής, της 27ης Ιουλίου 1993, περί λεπτομερών κανόνων εφαρμογής του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (3), προβλέπει στο άρθρο 5 τη δυνατότητα λήψης μέτρων κοινοποίησης προκειμένου να γίνει γνωστή στο κοινό η σημασία των ενδείξεων «ΠΟΠ», «ΠΓΕ», «προστατευόμενη ονομασία προέλευσης» και «προστατευόμενη γεωγραφική ένδειξη» στις κοινοτικές γλώσσες 7 ότι η θέσπιση και η εφαρμογή των μέτρων αυτών, κυρίως μέσω μιας κοινοτικής εκστρατείας κοινοποίησης σε επίπεδο παραγωγών, διανομέων και καταναλωτών σε κοινοτικό επίπεδο, κατέδειξε τη χρησιμότητα και την αποτελεσματικότητα κυρίως ενός κοινοτικού συμβόλου για την κοινοποίηση του επιθυμητού μηνύματος 7

ότι το κοινοτικό σύμβολο θα ήταν επομένως ο καλύτερος τρόπος ενημέρωσης των καταναλωτών όσον αφορά την ύπαρξη των ΠΟΠ και ΠΓΕ, παρότρυνσης των παραγωγών να χρησιμοποιούν το κοινοτικό σύστημα και των διανομέων να θέτουν σε εμπορία τα εν λόγω προϊόντα 7 ότι, επίσης, αυτό ανταποκρίνεται στους στόχους που αναφέρονται στον κανονισμό (ΕΟΚ) αριθ. 2081/92 και στις προσδοκίες των κρατών μελών και των οικονομικά συναλλασσομένων 7

ότι θα πρέπει επίσης να δημιουργηθεί ένα κοινοτικό σύμβολο το οποίο θα χρησιμοποιηθεί για τις ονομασίες που έχουν καταγραφεί δυνάμει του κανονισμού (ΕΟΚ) αριθ. 2081/92 7 ότι το σύμβολο αυτό θα εμφαίνεται στην συσκευασία μόνον των γεωργικών προϊόντων και των τροφίμων τα οποία είναι σύμφωνα με τον εν λόγω κανονισμό και μόνον αυτά θα μπορούν να φέρουν τις ενδείξεις και τις συντομογραφίες «ΠΟΠ» «ΠΓΕ», «προστατευόμενη ονομασία προέλευσης» και «προστατευόμενη γεωγραφική ένδειξη» ή τις ισοδύναμες παραδοσιακές εθνικές ενδείξεις 7 ότι οι ενδείξεις αυτές μπορούν να χρησιμοποιηθούν δίχως το σύμβολο αυτό 7

ότι λαμβάνοντας υπόψη τον θετικό και χρήσιμο αντίκτυπο των μέτρων κοινοποίησης τα οποία ελήφθησαν για να γίνει γνωστός ο κανονισμός (ΕΟΚ) αριθ. 2081/92 και οι συντομογραφίες και ενδείξεις τις οποίες προβλέπει, θα πρέπει να προβλεφθεί παράταση τεσσάρων ετών της προθεσμίας που προβλέπεται στον κανονισμό (ΕΟΚ) αριθ. 2037/93 προκειμένου να παραταθεί και να αυξηθεί η αποτελεσματικότητά τους 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γεωγραφικών ενδείξεων και ονομασιών προέλευσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2037/93 τροποποιείται ως εξής:

1. στο άρθρο 5, προστίθεται το ακόλουθο εδάφιο:

«Η προθεσμία των πέντε ετών που προβλέπεται στο προηγούμενο εδάφιο παρατείνεται κατά τέσσερα έτη. Θα γίνει αξιολόγηση των πραγματοποιηθέντων μέτρων επικοινωνίας.»

2. παρεμβάλεται το ακόλουθο άρθρο 5α:

«Άρθρο 5α1. Οι ονομασίες που καταχωρούνται ως προστατευόμενες ονομασίες προέλευσης (ΠΟΠ) ή ως προστατευόμενες γεωγραφικές ενδείξεις (ΠΓΕ) μπορούν να συνοδεύονται από κοινοτικό σύμβολο που καθορίζεται σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 2081/92.

2. Το κοινοτικό σύμβολο δεν μπορεί να εμφαίνεται παρά μόνο επί των προϊόντων τα οποία είναι συμβατά με τον κανονισμό (ΕΟΚ) αριθ. 2081/92.

3. Οι ενδείξεις "ΠΟΠ" "ΠΓΕ" "προστατευόμενη ονομασία προέλευσης" "προστατευόμενη γεωγραφική ένδειξη" ή ισοδύναμες παραδοσιακές εθνικές ενδείξεις μπορούν να χρησιμοποιούνται δίχως το κοινοτικό σύμβολο.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 208 της 24. 7. 1992, σ. 1.

(2) ΕΕ αριθ. L 156 της 13. 6. 1997, σ. 10.

(3) ΕΕ αριθ. L 185 της 28. 7. 1993, σ. 5.